Diari Oficial de la Generalitat Valenciana


Sumari del DOGV 5701, del 12-02-2008 (2008/1687)

Expedient OB/6/07. Resolució de la Universitat Jaume I per la que es dóna publicitat a la modificació del plec de clàusules administratives particulars, del termini de presentació de proposicions i de la data de l'acte públic d'obertura, de l'expedient de referència publicat en el DOGV del dia 29 de gener de 2008
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/1687


Data del document
:   08-02-2008

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * obres públiques
    * contracte d'obres
    * licitació

Expedient OB/6/07. Resolució de la Universitat Jaume I per la que es dóna publicitat a la modificació del plec de clàusules administratives particulars, del termini de presentació de proposicions i de la data de l'acte públic d'obertura, de l'expedient de referència publicat en el DOGV del dia 29 de gener de 2008 [2008/1687]  
1. Es modifiquen les clàusules 7.4.4 i 7.5.4 que queden redactades com segueix:  
"7.4 4t Classificació i solvència tècnica:  
(?)  
La solvència tècnica ha d'acreditar-se com s'indica a continuació:   
Les titulacions acadèmiques i professionals i experiència del personal que es vaja a adscriure, tant a la redacció dels projectes com a l'execució de l'obra.  
Criteris de selecció: per a ser seleccionats i, per tant, accedir a l'adjudicació del contracte, els licitadors han d'acreditar el compromís d'adscriure a l'execució del contracte el següent personal:  
Personal tècnic que s'ha de destinar per a la redacció dels projectes tècnics:  
Tècnics amb titulació que legalment els capacite per a la realització dels treballs següents:  
- Redacció del projecte d'urbanització.  
- Redacció del projecte de desviació i soterrament de les línies de mitja tensió existents, a presentar en Iberdrola i a incorporar com a projecte complementari al d'urbanització.   
- Alçament topogràfic dels terrenys afectats per l'actuació. Coordinació seguretat en la fase de redacció de projecte. Redacció de l'estudi de seguretat i salut.  
Personal tècnic que s'ha de destinar per a l'execució de les obres:  
Tècnics amb titulació que legalment els capacite per a la realització dels treballs següents:  
- Cap d'obra.  
- Seguretat, qualitat i plans "as built".  
- Instal·lacions.  
- Replantejament.  
- Obra civil.  
Els tècnics redactors dels projectes han d'acreditar que en els últims 5 anys han realitzat almenys dos projectes de característiques semblants als que són objecte del contracte.  
Així mateix, els licitadors poden presentar els documents que acrediten la preferència en l'adjudicació en cas d'empat, segons el que disposa la clàusula 11.2.  
7.5.4. Document en què expressament s'assenyale que l'empresa es compromet a tenir una Oficina Tècnica amb personal a temps complet i mitjans materials suficients, ubicada a l'interior del recinte de l'obra en un termini màxim de trenta dies naturals des de la formalització del contracte i sempre abans de l'inici de les obres, per a abordar adequadament l'execució de les obres, l'elaboració d'un Pla d'Aplicació de Qualitat i Control de l'Obra, l'estudi de les desviacions de mesuraments, la posada en marxa i legalització de les instal·lacions, així com l'elaboració de la documentació final d'obra; segons el model que figura com a annex 9 al present plec. Ha d'estar formada per un cap d'obra amb capacitat per a representar-la en tot allò que afecte l'execució de l'obra i que serà l'interlocutor directe amb la Direcció de les Obres, a més, hi ha d'haver com a mínim un tècnic com a responsable de la seguretat de l'obra i responsable de l'aplicació del Pla d'Aplicació de la Qualitat i Control de l'Obra i de l'elaboració diària dels plans d'execució, així com dels plans "as built", de la recepció dels materials i de les actes de visites d'obra, un tècnic responsable de l'execució de les instal·lacions i un tècnic encarregat dels replantejaments d'obra durant l'execució d'aquestes. Tots aquests tècnics han de tenir la titulació que legalment els capacite per a la realització dels treballs i dedicació plena a l'obra durant el temps d'execució d'aquestes. El licitador ha d'acompanyar el curriculum vitae d'aquest personal, amb indicació del seu número de col·legiat i la seua pertinença o no a la plantilla de l'empresa. La no existència continuada en obra d'algun d'aquests tècnics que afecte l'execució d'obra, pot ser motiu de rescissió de contracte".  
2. Termini de presentació de les ofertes: com a conseqüència de la present resolució es modifica el termini de presentació d'ofertes publicat al seu dia en l'anunci de licitació   
a) Data límit de presentació: 26 dies naturals comptadors des de l'endemà de la publicació d'aquest anunci de correcció en el Diari Oficial de la Comunitat Valenciana. En el cas que l'últim dia del termini coincidisca en dissabte o en dia inhàbil, el termini finalitzarà el primer dia hàbil següent.  
3. Obertura d'ofertes  
a) Entitat: Universitat Jaume I.  
b) Domicili: Sala de Premsa- Planta baixa Rectorat- Campus del Riu Sec.  
c) Localitat: 12131 Castelló.  
d) Data: el 10 dia hàbil següent a la data en què va tenir lloc el tancament del termini per a presentar proposicions. En el cas que el dia assenyalat per a l'obertura de proposicions coincidira en dissabte, l'acte públic se celebrarà el primer dia hàbil següent.   
e) Hora: 09.30 h.  
Castelló de la Plana, 8 de febrer de 2008.- El rector, i per delegació de signatura, (Resolució de 15.06.2006) el gerent: Antonio Montañana Riera.